open-index/open-wikipedia-markdown huggingface dataset:
Suo-ohdake

**Suo-ohdake** (*Cirsium palustre*) on yleinen ohdakelaji. Suo-ohdake on kaksivuotinen, joskus monivuotinen, mutta vain kerran kukkiva.

## Ulkonäkö ja koko
Suo-ohdake kasvaa 50–200&nbsp;cm korkeaksi. Sen lehdet ovat kapealiuskaiset ja hyvin piikkiset. Varsi on punertava. Kukinnot ovat 1–2&nbsp;cm leveitä mykeröitä, terälehdet purppuranpunaisia ja kehtosuomut piikkisiä.

Suo-ohdake muistuttaa kyläkarhiaista, mutta sen lehdet ja piikit ovat kovemmat ja lehdet kapeammat. Suo-ohdake muistuttaa myös hieman tanakampaa piikkiohdaketta (*Cirsium vulgare*). Siemenillä on höyhenmäinen lentovarjo. Yksi ohdake voi tuottaa 7&nbsp;000 siementä, jotka leijailevat syksyllä laajalle alalle.

## Levinneisyys
Suo-ohdaketta tavataan Euroopassa ja Venäjällä. Pohjois-Amerikassa se on tulokaslaji.

## Lähteet

## Aiheesta muualla
* Kasviatlas: Suo-ohdakkeen (''Cirsium palustre'') levinneisyys Suomessa.
* Pohjolan kasvien pauloissa: ''Cirsium palustre'' – suo-ohdake
* Pinkka, Lajintuntemuksen oppimisympäristö: Suo-ohdake (''Cirsium palustre'')
* Luontoportti: Suo-ohdake (''Cirsium palustre'')
* ITIS: ''Cirsium palustre'' 
* United States Department of Agriculture (USDA): ''Cirsium palustre''
Düsseldorfer EG

**Düsseldorfer EG** on saksalainen jääkiekkojoukkue Düsseldorfista. Joukkue pelaa Saksan toiseksi korkeimmalla sarjatasolla DEL2-liigassa. Joukkue kuuluu Saksan jääkiekon seurahistorian menestyksekkäimpiin kahdeksalla maan mestaruudellaan.

## Historia

Seura perustettiin 8. marraskuuta vuonna 1935 nimellä *Düsseldorfer Eislauf-Gemeinschaft* ja käytti vuosina 2001–2012 silloisen tukkukauppa-alalla toimineen pääsponsorinsa Metro-konsernin mukaista lisänimeä *Metro Stars*.

## Joukkue kaudella 2025–2026

### Valmennus & Joukkueenjohto
* **Päävalmentaja:** Harry Lange 
* **Apuvalmentaja:** Rob Armstrong 
* **Maalivahtivalmentaja:** Benedikt Weichert 
* **Fysiikkavalmentaja:** Patrick Buzas 
* **Huoltopäällikkö:** Gunnar Genuttis 
* **Huoltopäällikkö:** Maximilian Wunder 
* **Toimitusjohtaja:** Richard Amann 
* **Toimitusjohtaja:** Andreas Niederberger 
* **Urheilutoimenjohtaja:** Rich Chernomaz 
* **Joukkueenjohtaja:** Jasmin Zwetz 

*Lähde: EliteProspects*

## Suurimmat saavutukset

* 1. Bundesliigan mestari 1967, 1972, 1975, 1990, 1991, 1992 ja 1993
* DEL-Liigan mestari 1996
* 2. Bundesliigan mestari 2000
* Nordrhein-Westfalenin osavaltion mestaruus 1946
* 2. sija vuoden 1991 Eurocupissa
* DEB-pokaalin voittaja 2006

## Jäädytetyt pelinumerot

10 – Chris Valentine
12 – Peter-John Lee

## Tunnettuja pelaajia

* Tino Boos
* Dieter Hegen
* Tommy Jakobsen
* Udo Kießling
* Mikko Mäkelä
* Alexander Sulzer
* Andrei Trefilov
* Gerd Truntschka
* Tore Vikingstad

## Lähteet

## Aiheesta muualla
*Seuran viralliset sivut
Guido Sacconi

**Guido Sacconi** (23. kesäkuuta 1948 Udine, Italia – 2. toukokuuta 2023 Firenze) oli italialainen europarlamentaarikko ja sosiaalidemokraattisen ryhmän jäsen. Hän oli keskeisiä Euroopan parlamentin 2007 voimaan astuneen niin sanotun kemikaalipaketin, REACH-asetuksen (*Registration, Evaluation and Authorisation of Chemicals*) valmistelijoita.

## Lähteet

## Aiheesta muualla
*
Visa (nimi)

**Visa** on suomalainen miehen etunimi. Nimi tulee visakoivusta, jonka puuaine on lujaa ja samalla kaunista; täten nimen valinnalla on haluttu ilmaista lapselle toivottuja ominaisuuksia. Vuoden 2019 loppuun mennessä nimi Visa on Digi- ja väestötietoviraston tietojen mukaan annettu 1&nbsp;230 suomalaiselle miehelle ja muutamalle naiselle. Eniten sitä on annettu 1980- ja 1990-luvuilla.

## Tunnettuja Visoja

* Visa Heinonen (s. 1948), kulutustutkija ja professori
* Visa Hongisto (s. 1987), pikajuoksija
* Visa Immonen (s. 1977), arkeologian professori
* Visa Kivi (1905–1990), sosiaalidemokraattinen poliitikko, lehdenjulkaisija ja talousneuvos
* Visa Koiso-Kanttila (s. 1970), elokuvaohjaaja
* Visa Koivunen, signaalinkäsittelyn professori
* Visa Kurki (s. 1988), oikeustieteen apulaisprofessori 
* Visa Luttinen (s. 1972), muusikko, laulaja
* Visa-Pekka Mertanen, *Visa Oscar* (s. 1976), jazzpianisti, -kosketinsoittaja ja -säveltäjä
* Visa Mäkinen (s. 1945), elokuvatuottaja
* Visa Nurmi (1956–2009), mainosalan yrittäjä, ruokakirjailija ja -toimittaja
* Visa Orttenvuori (s. 1968), kestävyysjuoksija
* Visa Salojärvi (s. 1952), television meteorologi
* Visa Sippola (s. 1993), pianisti ja lääketieteellisen teknologian kehittäjä
* Visa Tuominen (s. 1983), taitoluistelija
* Visa Vedenpää (s. 2005), jääkiekkomaalivahti

## Lähteet
Sari (Iran)

**Sari** (mazandaraniksi ساری Səri, ساری Sārī) on Māzandarānin provinssin pääkaupunki Iranissa. Se sijaitsee Pohjois-Iranissa Elbursvuorten pohjoisrinteellä ja lähellä Kaspianmeren etelärantaa. Sarin kaupungin pinta-ala on 5&nbsp;089 neliökilometriä. Kaupungin väkiluku on kasvanut seuraavasti 167&nbsp;602 (1996), 195&nbsp;882 (2001), 261&nbsp;293 (2006) ja 296&nbsp;417 (2011).

Sarilla on pitkä historia. 300-luvulla eaa. Aleksanteri Suuri tuhosi paikalla sijainneen kaupungin ja rakennutti uuden. Sassanididynastian aikana Sarista tuli alueellinen pääkaupunki. Myöhemmin mongolit, turkkilaiset, uzbekit ja tataarit valloittivat vuorollaan kaupungin ja sen merkitys väheni.

Savavidihallitsija Abbas I liitti Māzandarānin alueen takaisin Persian valtakuntaan. Mohammad Khan Qajar teki Sarista valtakunnan pääkaupungin, mutta useiden vuosien alueellisten sotien jälkeen status siirrettiin Teheranille.

## Lähteet

## Aiheesta muualla

* Sārī, Iran  (britannica.com)
Buena Vista

**Buena Vista** voi tarkoittaa seuraavia asioita:

## Disney
**Buena Vista** on useiden The Walt Disney Companyn osastojen nimi:
* Buena Vista Distribution, yhdysvaltalainen elokuvalevittäjä
* Buena Vista International, elokuvalevittäjä
* Buena Vista Interactive, ohjelmistoyritys
* Buena Vista Motion Pictures Group, Disneyn elokuvaosasto
* Buena Vista Music Group, Disneyn musiikkiosasto
* Buena Vista Television, Disneyn televisioyksikkö
* Lake Buena Vista, Walt Disney Worldin kotipaikka

## Paikkakuntia
*Buena Vista, Argentiina
*Buena Vista, Bolivia
*Buena Vista, Kanada
*Buena Vista, Paraguay
*Buena Vista, Yhdysvaltojen Colorado
*Buena Vista, Yhdysvaltojen Georgia
*Buena Vista, Yhdysvaltojen Illinois
*Buena Vista, Yhdysvaltojen Michigan
*Buena Vista, Yhdysvaltojen New Jersey
*Buena Vista, Yhdysvaltojen Virginia
*Buena Vistan piirikunta, Yhdysvaltojen Iowa

## Musiikki
* Buena Vista Social Club, kuubalainen musiikkiklubi

## Historia
* Buena Vistan taistelu
Thunder Energy

**Thunder Energy** on suomalaisen Finn Spring Oy:n valmistama energiajuoma. Markkinointi alkoi 1. marraskuuta 2006, ja tuote lanseerattiin kauppoihin 1. tammikuuta 2007. Väriltään juoma oli tuolloin sinistä samoin kuin tölkin etiketti.

Thunder Energy -juoman kotimaisia kilpailijoita ovat muun muassa Battery, ED ja TEHO. Tuotteen valmistus loppui vuonna 2014.

Thunder Energy palasi kauppoihin yhä Finn Spring Oy:n valmistamana maaliskuussa 2023. Juoman väri ei ole enää sininen, vaan haalean kellertävä.

## Ravintosisällöt ja energiapitoisuudet

*Vesi, glukoosi-fruktoosisiirappi ja sokeri, rypälesokeri, hiilidioksidi, tauriini (0,4 g / 100 ml), L-karnitiini (80 mg / 100 ml), ginseng uute (50 mg / 100 ml).
*Energiaa: 200 kJ / 100 ml, 48 kcal / 100 ml
*Proteiinia: 0 g / 100 ml
*Hiilihydraatit: 10 g / 100 ml
*Rasvaa: 0 g / 100 ml
*Kofeiinia: 32 mg / 100 ml

Päivän saantisuosituksesta

### Lisäaineet
*E330, E331 happamuudensäätöaine
*E133 väri
*E211 säilöntäaine

## Lähteet

## Aiheesta muualla
* Thunder Energy 
* Finn Spring Oy
Steal This Album!

**Steal This Album!** on System of a Downin kolmas albumi, joka on julkaistu vuonna 2002. Albumi nousi sijalle 15 Billboardin Top 200 -listalla.

Albumi julkaistiin pian *[[Toxicity]]n* jälkeen internetissä mp3-muodossa nimellä *Toxicity II*. Monet fanit valittivat äänen viimeistelemättömyydestä, joten albumi viimeisteltiin, siihen lisättiin kappaleita ja monien kappaleiden nimet muutettiin. Lisäksi kappaleiden sanoituksia ja melodioita muutettiin, joten *Steal This Album!* on hyvin erilainen kuin *Toxicity II*.

Albumin pakkaus on erikoinen, se tulee normaalissa CD:n kansissa, joissa ei ole lehtistä, vaan vain CD. Kannet näyttävät kuin ne olisivat kirjoitettu tussilla, tehden siitä piraatin näköisen.

## Kappaleet
Kaikki kappaleet kirjoittaneet Serj Tankian ja Daron Malakian ellei toisin mainittu.
# "Chic 'N' Stu" – 2:23
# "Innervision" – 2:33
# "Bubbles" – 1:57
# "Boom!" – 2:15
# "Nüguns" – 2:31
# "A.D.D." (American Dream Denial) – 3:18
# "Mr. Jack" – 4:11
# "I-E-A-I-A-I-O" (Tankian, Dolmayan, Odadjian, Malakian) – 3:08
# "36" – 0:46
# "Pictures" – 2:07
# "Highway Song" – 3:15
# "Fuck the System" (kirjoitettu albumilla "F*** the System" tai "F**k the System") – 2:15
# "Ego Brain" – 3:23
# "Thetawaves" – 2:39
# "Roulette" – 3:21
# "Streamline" – 3:35

## Kokoonpano
*Daron Malakian - kitara, laulu
*Serj Tankian - laulu, koskettimet
*Shavo Odadjian - basso, laulu
*John Dolmayan - rummut
*Arto Tunçboyacıyan - taustalaulu kappaleessa "Bubbles"
*Tuottanut Rick Rubin ja Daron Malakian
*Miksannut Andy Wallace

## Lähteet

## Arvostelut
* AllMusic:  
* Imperiumi: 8½/10
* Metacritic: 77/100
Metallurg Magnitogorsk

**Metallurg Magnitogorsk**  on venäläinen jääkiekkoseura, jonka kotipaikka on Magnitogorskin kaupunki Etelä-Venäjällä. Seura on perustettu vuonna 1955. Nykyään se pelaa KHL:n itäisen konferenssin Harlamov-divisioonassa ja on saavuttanut sarjassa kolme mestaruutta. Se on voittanut Venäjän mestaruuden kolmesti, vuosina 1999, 2001 ja 2007. Seura voitti IIHF European Champions Cupin eli Euroopan seurajoukkueiden mestaruusturnauksen 2008.

Metallurg Magnitogorskin Sergei Mozjakin palkittiin kauden 2012–2013 runkosarjan parhaana maalintekijänä ja pistekuninkaana. Hän sai myös Kultainen maila -palkinnon tultuaan valituksi kauden arvokkaimmaksi pelaajaksi.

Metallurg Magnitogorsk voitti Gagarin Cupin kaudella 2013–2014.

## Historia

Metallurg Magnitogorsk aloitti toimintansa 1955 Neuvostoliiton kolmannelta sarjatasolta Vtoraja Ligasta. Joukkue voitti sarjan mestaruuden vuonna 1981 ja nousi Pervaja Ligaan, josta Metallurg nostettiin Neuvostoliiton pääsarjaan sen viimeiseksi kaudeksi 1990–1991. Metallurg jatkoi Neuvostoliiton hajoamisenkin jälkeen pelaamistaan Venäjän korkeimmilla sarjatasoilla, ja nousi maan ehdottomalle huipulle 1990-luvun puolivälin jälkeen. Vuosina 1996–2008 Metallurg jäi vain kerran vaille mitalisijaa Venäjän pääsarjassa. Kaudella 2008–2009 Metallurg aloitti uudessa KHL-liigassa.

2000-luvulla Metallurg on menestynyt hyvin eurooppalaisissa turnauksissa. Joukkue voitti kaksi viimeistä European Hockey Leaguen mestaruutta 1999 ja 2000, Spengler Cupin 2005 ja Tampere Cupin kolmesti 2005, 2006, 2008. Metallurg voitti vuonna 2008 myös IIHF European Champions Cupin, eli Euroopan mestaruuden ja kohtasi samana vuonna New York Rangersin tappiollisesti Victoria Cupissa. Vuonna 2009 Metallurg sai hopeaa Jääkiekon mestarien liigassa.

## Joukkue
*Tilanne 1. lokakuuta 2025*

### Joukkueenjohto
* **Päävalmentaja:** Andrei Razin 
* **Apuvalmentaja:** Jaroslav Habarov 
* **Apuvalmentaja:** Jevgeni Mihalkevitš 
* **Apuvalmentaja:** Juri Trubatšjov 
* **Maalivahtivalmentaja:** Vasili Košetškin 
* **Maalivahtivalmentaja:** Aleksandr Sudnitsin 
* **Videovalmentaja:** Aleksei Mišukov 
* **Fysiikkavalmentaja:** Sergei Jakimovitš 
* **Fysiikkavalmentaja:** Sergei  Kiprijanov 
* **Kehitysvalmentaja:** Valeri Nikulin 
* **Huoltopäällikkö:** Ivan Sidorov 
* **Huoltopäällikkö:** Vasil Sultanov 
* **Puheenjohtaja:** Viktor Rašnikov 
* **Varapuheenjohtaja:** Aleksei Žloba 
* **Toimitusjohtaja:** Kirill Krepkogorski 
* **Jääkiekkotoiminnanjohtaja:** Ilja Afonin 
* **Urheilutoimenjohtaja:** Jevgeni Birjukov 

*Lähde: EliteProspects*

## Lähteet

## Aiheesta muualla

* Seuran kotisivut  
* Eurohockey.net
Erkki Raatikainen

**Erkki Raatikainen** (24. toukokuuta 1930 Jyväskylä – 30. tammikuuta 2011 Helsinki) oli suomalainen poliitikko, toimittaja ja kirjailija, joka toimi Suomen Sosialidemokraattisen Puolueen (SDP) puoluesihteerinä vuosina 1967–1969 ja Yleisradion pääjohtajana vuosina 1970–1979.

## Uran alkuajat
Raatikaisen isä oli SDP:n kansanedustajana ja ministerinä toiminut toimittaja Jussi Raatikainen.

Raatikainen pääsi ylioppilaaksi 1948 ja toimi *[[Uutispäivä Demari|Suomen Sosialidemokraatin]]* ulkomaanosaston toimittajana 1950–1955. BBC:n maailmanpalvelun suomenkielisen osaston toimittajana Lontoossa Raatikainen työskenteli 1955–1958, Yleisradion tiedotuspäällikkönä 1958–1961 ja Suomen Television uutispäällikkönä 1961–1964. 

Raatikainen toimi *Suomen Sosialidemokraatin* toisena päätoimittajana vuosina 1964–1966 ja SDP:n puoluesihteerinä vuosina 1967–1969. Hän loi puoluesihteerinä osaston, jonka tehtävänä oli hyödyntää tieteellistä tutkimusta SDP:n politiikan suunnittelussa. Puoluesihteerikaudellaan Raatikainen sanoi SDP:lla olevan ”luurankoja kaapissa”, ja termi ”sosialismin luuranko” eli poliittisten pilapiirtäjien ansiosta vuosia.  

Poliittiselta kannaltaan Raatikainen oli vasemmistososialidemokraatti, ja hän veti kaudellaan puolueeseen nuoria radikaaleja. Puolueura päättyi kuitenkin lyhyeen, kun hän sai tarjouksen Yleisradion pääjohtajaksi. 

## Yleisradion pääjohtajuus
Eino S. Revon pääjohtajakautena Yleisradion sisällön katsottiin olleen liiaksi vasemmalla, joten Raatikainen ja Keskustapuolueen Pekka Silvola kutsuttiin Raatikaisen luonnehdinnan mukaan ”normalisoimaan” tilanne. Raatikaisen pääjohtajakaudella (1970–1979) Yleisradion taloudelliset ja henkilöresurssit kasvoivat samalla kun yhteydet länteen ja itään laajenivat. Sosialidemokraatit halusivat kuitenkin vaihtaa puolueen mandaatilla olleen pääjohtajan. Hänen seuraajansa oli Sakari Kiuru. Raatikainen palasi toimittajaksi. Hyvät neuvostosuhteet kuitenkin säilyivät, ja Raatikainen seurasi puoluekokouksia aitiopaikalta. Raatikaisen muistelmista käy ilmi, että hän otti raskaasti syrjäyttämisensä Ylen pääjohtajan paikalta.

Pääjohtajakautensa jälkeen Raatikainen aloitti radiossa *Eurooppalaisia puheenvuoroja* -ohjelmasarjan, jonka rinnalle tulivat sittemmin sarjat *Amerikkalaisia puheenvuoroja* ja *Kolmannen maailman puheenvuoroja*. 

## Kirjailijaura
Raatikainen kirjoitti kolumneja muun muassa *[[Apu (lehti)|Apu]]*-lehteen, ja vielä viimeisinä elinvuosinaan hän toimi ajoittain kolumnistina Ylen Ykkösen *[[Ykkösaamu]]*- ja  Radio Suomen *Ajantasa*-ohjelmissa.

Raatikainen kirjoitti pääjohtajauransa jälkeen useita kirjoja, muun muassa puoluetovereistaan Mauno Koivistosta ja Kalevi Sorsasta sekä sisäministerinäkin toimineesta, Alzheimerin tautia sairastaneesta vaimostaan Kaisa Raatikaisesta. Neuvostoliitosta hän kirjoitti kolme kirjaa. 

## Teokset
* 
* 
* 
* 
* 
* 
* 
* 
* 

## Lähteet

## Aiheesta muualla
*Erkki Raatikaisen haastattelu 25.4.1969. Ylen Elävä Arkisto.
*
Brandon Novak

** Brandon Novak ** (s. 10. joulukuuta 1978) on entinen skeittaaja. Hänet voi nähdä muutamassa CKY:n videossa ja myös Bam Margeran elokuvassa Haggard, missä hän näyttelee ystävällistä huumekauppiasta, Doolia. Hän oli säännöllisesti mukana radio-ohjelmassa *Sirius Satellite Radio* ja joissain Viva La Bamin jaksoissa. 

Kun Novak oli 14-vuotias, Tony Hawk tarjosi hänelle skeittaussopimusta. 

Novak käytti heroiinia 14-vuotiaasta lähtien ja on ollut kuivilla vuodesta 2006. Hän on tatuoinut mahaansa tekstin * No More Fucking Heroin*. Hän esiintyy eräässä Duudsonien kolmannen kauden jaksossa *Talviolympialaiset* Bam Margeran kanssa.
Atso

**Atso** on suomalainen miehen etunimi. Atson nimipäivää vietetään 28. heinäkuuta. Nimen taustalla on 1200-luvulla kirjoitettu Liivinmaan kronikka, jossa esiintyvät henkilönnimet Asse ja Asso, joiden germaaninen alkumuoto on Azzo. Suomenkielisen nimen Atso on niiden pohjalta muodostanut Helsingin yliopiston saksan kielen lehtori Bernhard Fredrik Godenhjelm, jonka runokokoelmassa *[[Kertovaisia runoelmia]]* (1892), balladissa *Syksyinen tarina*, esiintyy merirosvo nimeltä Atso.

Suomessa on heinäkuuhun 2025 mennessä ollut kirjoilla 1&nbsp;162 Atso-nimistä henkilöä. Heistä on vuonna 2000 tai myöhemmin syntyneitä 358.

## Tunnettuja Atsoja

* Atso Almila (s. 1953), kapellimestari
* Atso Haapanen (s. 1963), sota- ja tietokirjailija
* Atso Lehtinen (s. 2001), jääkiekkoilija
* Atso Vainio (s. 1965), Uudenkaupungin kaupunginjohtaja

## Kuvitteellisia Atsoja

* Atso Niit, *[[Salatut elämät]]* -televisiosarjan henkilö, Anssi Hakasen roolihahmo

## Lähteet
World Series of Poker 1978

**[[World Series of Poker]] [[1978]]** oli historiansa yhdeksäs. Kauden aikana järjestettiin 11 turnausta, mestaruusturnaus mukaan lukien. Mestaruusturnauksen voitti Booby Baldwin, jolle voitto oli ensimmäinen.

## Turnaukset

## Mestaruusturnaus
### Finaali

## Lähteet
*http://pokerdb.thehendonmob.com/circuit.php?a=e&n=WSOP&s=1978
Lågskär

**Lågskär** on majakkasaari Ahvenanmaan eteläosassa.

Lågskär kuuluu Lemlandin kuntaan. Saari sijaitsee noin 20 km Maarianhaminasta etelään. Pääsaari on kooltaan vajaa 50 hehtaaria, ja sen ympärillä on noin 15 luodon muodostama hajanainen saaristo.

Saarelle rakennettiin ensimmäinen tunnusmajakka, eli kummeli vuonna 1696. Se oli 21 m korkea. Isovihan aikana vuonna 1714 venäläiset tuhosivat sen. Uusi pooki valmistui vuonna 1794, mutta sekin joutui venäläisten kohteeksi, ja tuhottiin Suomen sodassa vuonna 1808. Kolmas, puinen tunnusmajakka rakennettiin 1814. Sen päälle asennettiin lyhtykoju 1839, ja valo sytytettiin ensi kerran syyskuussa 1840. Krimin sodan jälkeen 1854 ryhdyttiin rakentamaan kivitornia ja 21 metriä korkea majakka nousi vuonna 1859. Venäläiset räjäyttivät sen ensimmäisessä maailmansodassa vuonna 1915. Neljäs yritys, ja neljäs majakka valmistui itsenäisen Suomen rakentamana vuonna 1920. Se on yli 40 metriä korkea, katkaistun pyramidin muotoinen punainen betonimajakka. Myös kolmas asuinrakennus on rakennettu samana vuonna.

Majakka automatisoitiin täysin vuonna 1961. Samalla myös sen valolaite vaihdettiin pienempään. Alkuperäinen, ensimmäinen Suomeen tuotu täysautomaattinen majakkapylväs siirrettiin Merenkulkuhallituksen talon aulaan Helsingin Olympialaiturille muistomerkiksi; sieltä se siirrettiin 1980-luvulla uuteen toimitaloon Porkkalankadulle. Pylväs tuhoutui muuton yhteydessä vuonna 2012, kun sitä oltiin siirtämässä sijoituspaikasta kuorma-autoon. 

Majakan lähistöllä Hemlandetissa on 4 rakennusta, joissa majakanvartijat asuivat ja joissa on myös sauna ja muita tiloja. Asuinrakennusten jäätyä tyhjilleen alkoivat niitä käyttää tilapäismajoitukseen lintuharrastajat. Saarelle perustettiin 1963 lintuasema, jota ylläpitää yhdistys **Ålands fågelskyddsförening**. Lintuasemalle pääsee miehittäjäksi ottamalla yhteyttä yhdistykseen, joka järjestää kuljetuksen asemalle. Alueella on runsas pesimälinnusto ja se on hyvä paikka pysähtyvien muuttolintujen tarkkailulle. Saarella on havaittu yhteensä 320 lintulajia.

Majakka sähköistettiin vuonna 1986 tuuligeneraattorien avulla. 2000-luvun taitteessa tilalle vaihdettiin aurinkopaneelit.

## Lågskär-Sanomat

Lågskärillä ilmestyy Lågskär-Sanomat-niminen lehti, jota ovat toimittaneet lintumiesten (ja -naisten) lapset ja sukulaislapset. Lehden perustivat Pirjo Rautiaisen aloitteesta Milla Saarinen, Varpu Heikinheimo sekä Vuokko Heikinheimo. Ensimmäinen lehti ilmestyi vuonna 1999 ja numeroita on kertynyt vuosien varrella. Lehtiarkisto löytyy lintuasemalta. Lehdet ovat useimmiten huumorilla tehtyjä.

## Lähteet
* 
* Laaksonen, Juha 2004: Kevät lintusaarella. Gummerus Kustannus Oy. Jyväskylä. 
* Laurell, Seppo: Suomen majakat, 

### Viitteet

## Aiheesta muualla
Mary Elizabeth McGlynn

**Mary Elizabeth McGlynn** (s. 16. lokakuuta 1966 Los Angeles, Kalifornia) on yhdysvaltalainen ääninäyttelijä ja laulaja, joka on tehnyt animeiden dubbauksia ja laulun *[[Silent Hill]]* -pelisarjaan ja on *[[Dance Dance Revolution Extreme]]* -peliin. Hänellä on ollut myös elokuvarooleja, ja hän sanoitti kappaleita *[[Silent Hill (elokuva)|Silent Hill]]* -elokuvaan. McGlynn palkittiin vuonna 2007 American Anime -palkinnolla parhaasta dubbauksesta.

Hän on naimisissa Daran Norrisin kanssa.

## Merkittäviä rooleja
### Animet
**[[.hack//SIGN]]* – Helba
**[[Cowboy Bebop]]* – Julia
**[[Digimon Tamers]]* – Rumiko Nonaka
**[[Digimon Frontier]]* – Ophanimon
**[[Eureka Seven]]* – Mischa
**[[Omenansiemen]]* – Athena Aerios
**[[Naruto]]* – Kurenai Yuhi ja Orochimaru ruohoninjana
**[[Ghost in the Shell: Stand Alone Complex]]* - Majuri Motoko Kusanagi

### Elokuvat
**[[Digimon Tamers: Runaway Locomon]]* - Lopmon
**[[Ghost in the Shell 2: Innocence]]* - Majuri Motoko Kusanagi
**[[Prinsessa Mononoke]]* - Tataran naisten laulu

### Videopelit

## Aiheesta muualla
* Anime News Network
* Behind The Voice 
* CrystalAcids: Mary Elizabeth McGlynn
* CrystalAcids: Melissa Williamson
Kasautumispiste

Topologiassa avaruuden *X* **kasautumispisteellä** tarkoitetaan sellaista pistettä, jonka jokaisessa ympäristössä on jokin toinen *X*:n piste. 
Formaalisti *x* on *X*:n kasaantumispiste, jos *x*:n ympäristöille *U* pätee \forall U\subset X\exists x'\in X siten, että x'\in X\setminus \{x\}.

Kasautumispiste voidaan määritellä myös toisella tapaa. Olkoon A \subset X. Piste x\in X on A:n kasautumispiste, jos jokaisessa x:n ympäristössä U on ääretön määrä A:n pisteitä. 
Tähän riittää se, että jokaisessa x:n ympäristössä on jokin A:n piste y ja y ei ole piste x.

Joukon A kasautumispiste voi joko kuulua A:han tai olla siihen kuulumatta. Kasautumispiste kuuluu aina joukon sulkeumaan.

## Esimerkkejä

* Määritellään joukko X=\{a, b, c, d, e\} ja tälle topologia \{X,\emptyset,\{a\}, \{c, d\}, \{a, c, d\}, \{b, c, d, e\}\}. Osajoukon {a,b,c} kasautumispisteet ovat b, d ja e.
* [0,2[:n kasaantumispisteiden joukko on [0,2].
* Kokonaislukujen joukolla ei ole kasautumispistettä.
* Kokonaislukujen käänteislukujen 1/n (n \in N) kasautumispiste on 0, sillä jokainen avoin väli ]-\epsilon, \epsilon[ sisältää kaikkien riittävän suurten kokonaislukujen käänteisluvut.

## Katso myös
* Kosketuspiste

## Lähteet
* 
* 

## Kirjallisuutta
*
Melodie MC

**Melodie MC** (oikealta nimeltään **Kent Lövgren**) (s. 1970) on ruotsalainen vuosien 1992 ja 1998 välillä aktiivisesti esiintynyt ja eurodance-genren musiikkia tuottanut rap-artisti. Artistin tunnetuimpina kappaleina pidetään vuonna 1995 julkaistun albumin *The Return* hittejä ”Anyone Out There” sekä ”Give It Up (For The Melodie)”.

## Diskografia

### Albumit
**[[Northland Wonderland]]* (1993)
**[[The Return (Melodie MC)|The Return]]* (1995)
**The Ultimate Experience* (1997)

### Singlet
**Feel Your Body Moving* (1992)
**Take Me Away* (1992)
**I Wanna Dance* (1993)
**Dum Da Dum* (1993)  
**Free* (1994)
**We're Down With The Dragons* (1994) 
**Give It Up (For The Melodie)* (1994)
**Anyone Out There* (1995) 
**Climb Any Mountain* (1995)
**Bomba Deng* (1995)
**Living In The Jungle* (1996)
**Real Man* (1997)
**Embrace The Power* (1997)
**Fake / Give Me Back Your Love* (1997)
**Move On* (1998)
Suokeltto

**Suokeltto** (*Crepis paludosa*) on keltakukkainen asterikasvi.

## Ulkonäkö ja koko
Suokelton hento, haarautuva varsi voi kasvaa melkein metrin mittaiseksi. Lehdet ovat ohuet ja hammaslaitaiset. Niitä on ruusukkeena kasvin tyvellä sekä haarautumiskohdissa varsilehtinä. Kukinto on keltainen mykerö, halkaisijaltaan noin kolme senttimetriä.

Suokeltto muistuttaa ulkonäöltään jonkin verran ukonkeltanoita (*Hieracium*).

## Levinneisyys
Suomessa suokelttoa tavataan Keski- ja Etelä-Suomessa. Muualla sitä tavataan Skotlannissa, Ruotsissa ja Norjassa sekä Keski-Euroopassa Ranskan itäpuolella ja Venäjän länsiosissa.

## Elinympäristö
Suokeltto kasvaa korvissa.

## Lähteet

## Aiheesta muualla
* Suomen Lajitietokeskus: Suokeltto (''Crepis paludosa'')
* Kasviatlas 2022: Suokelton (''Crepis paludosa'') levinneisyys Suomessa.
* Pohjolan kasvien pauloissa: ''Crepis paludosa'' - suokeltto
* Pinkka – Lajintuntemuksen oppimisympäristö: Suokeltto (''Crepis paludosa'')
Ympäristö (topologia)

Topologiassa pisteen **ympäristöllä** tarkoitetaan yleensä avointa joukkoa, joka sisältää  kyseisen pisteen. Formaalimmin, joukko U \subset X on pisteen a\in X ympäristö, jos U on avoin joukossa X ja a \in U. Metrisissä avaruuksissa jokainen a:n ympäristö U sisältää kuulaympäristön B(a, r) \subset U.

Joukko U on **joukon** A **ympäristö**, kun pätee A \subset U \subset X ja U on avoin joukko. 

Toisinaan pisteen ympäristölle käytetään seuraavaa, edellisestä hieman poikkeavaa määritelmää. Olkoon X topologinen avaruus ja x\in X. Tällöin V on x:n ympäristö, jos on olemassa  X:n avoin joukko U siten, että x\in U \subset V. 

Pisteen *x* ympäristökanta \mathbb{B} on sellainen kokoelma pisteen *x* ympäristöjä, että jokainen pisteen *x* ympäristö sisältää osajoukkonaan jonkin tähän kokoelmaan kuuluvan ympäristön.

## Lähteet

* 
* 

### Viitteet

## Kirjallisuutta
*
HK Krylja Sovetov Moskova

**Krylja Sovetov** () eli *Neuvostosiivet* on venäläinen jääkiekkoseura, jonka kotipaikka on Moskova. Seura on perustettu vuonna 1947 Neuvostoliiton ilmavoimien urheiluseuraksi. Vuodesta 2016 alkaen seura on pelannut Venäjän nuorten jääkiekkosarjassa MHL:ssa.

## Historia

Joukkue pelasi Neuvostoliiton jääkiekon mestaruussarjassa sen lakkauttamiseen asti, ja jatkoi Venäjän korkeimmalla sarjatasolla aina vuoteen 1999 asti, jolloin Krylja Sovetov pudotettiin Vysšaja Ligaan. Joukkue nousi kahteen otteeseen 2001 ja 2006 kahdeksi kaudeksi Venäjän jääkiekon superliigaan, mutta putosi jälleen takaisin Vysšaja Ligaan.

Vuonna 2008 Krylja Sovetov ajautui sisäisiin riitoihin talousvaikeuksien vuoksi, ja käytännössä koko silloinen ammattilaisjoukkue irtautui muodostaen itsenäisen seuran PHK Krylja Sovetovin. Vanhalle seuralle jäivät kiekkokoulu ja nuorisojoukkueet, joista muodostettiin oma edustusjoukkue MHK Krylja Sovetov. Molemmat Krylja Sovetovit pelasivat siten kilpailijoina Vysšaja Ligassa. Seurat yhdistyivät jälleen vuonna 2010 ja joukkue pelasi kauden 2010-2011 Vysšaja Ligassa mutta joutui sen jälkeen luopumaan toiminnasta ammattilaisjääkiekossa taloudellisista syistä.

## Saavutukset
* Neuvostoliiton mestari: 1957, 1974
* Euroopan Cupin voitto: 1974

## Aiheesta muualla

* Krylja Sovetovin sivusto 
* Eurohockey.net
Viulunsoittaja katolla

**Viulunsoittaja katolla** () on juutalaisen perheen tarinan kertova musikaali. Sen kuuluisia kappaleita ovat *Rikas mies jos oisin* sekä *Nousee päivä, laskee päivä*. Sen ensiesitys oli 1964. Tarina perustuu Šolom Aleichemin kirjaan *Tewje, maitomies*; alkutarina on jiddišinkielinen.

Musikaalin käsikirjoituksen on tehnyt Joseph Stein, musiikin säveltänyt Jerry Bock ja laulujen sanat kirjoittanut Sheldon Harnick. Musikaalin nimi tulee Marc Chagallin maalauksesta, jossa esiintyy viulunsoittaja.

## Juonikuvaus
Tarina on perhetarina Ukrainan juutalaisten keskuudesta; maitomies Tevjellä ja hänen vaimollaan on viisi kaunista tytärtä, mutta näiden lemmenaskeleet eivät mene ollenkaan vanhempien toiveiden mukaan. Musikaalin nimi ei  itsessään liity juonikuvioon juuri mitenkään.

Erityisesti vanhin tytär Tzeitel olisi haluttu naittaa rikkaalle teurastaja Lazar Wolfille, mutta tyttö ei suostu vaan uhkaa karata köyhän räätäli Motel Kamzoilin kanssa. Lopulta vanhemmat antavat periksi ja nuorille järjestetään upeat häät, joissa vanhemmat laulavat heille sittemmin iskelmänä suurta suosiota niittäneen laulun *Nousee päivä, laskee päivä* (*Sunrise, Sunset*).

Sävelmä onkin musikaalin suosituimpia; vain Tevjen yksinään aamunvalossa portaillaan laulama *Rikas mies jos oisin* (*If I Were a Rich Man*) on saavuttanut samaa suosiota. Suomeksi sen tulkitsi Lasse Mårtenson.

Vain loppukohtaus, kun santarmit tunkeutuvat kylään, antaa mustan varjon koko tarinaan; juutalaisten osa tsaarin Venäjällä ei ollut todellakaan helppo.

## Muuta
Norman Jewison ohjasi musikaalista samannimisen elokuvan (1971).

*Viulunsoittaja katolla* on Suomessa kaikkien aikojen esitetyimpiä musikaaleja ainakin 50:llä eri produktiollaan. 

Vuonna 2019 musikaalin alkuperäistuotannon esiintyjien levyttämä soundtrack-albumi *Fiddler on the Roof* valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Lähteet

## Aiheesta muualla
Atlant

**Hokkeinyi klub Atlant Mytištši** () oli KHL:ssä pelannut venäläinen jääkiekkoseura. Sen kotipaikka oli Moskovan alueella sijaitseva Mytištši ja kotiareena Arena Mytištši. Seuran perustamisvuotena pidetään vuotta 2005. Joukkue pelasi KHL:n läntisen konferenssin Bobrov-divisioonassa. Atlant ajautui kaudella 2014–2015 talousvaikeuksiin, ja ilmoitti kauden jälkeen lopettavansa toimintansa.

Seuran tausta on vuonna 1953 perustetussa Himik Voskresenskissä, jonka kotipaikka oli Voskresensk. Vuonna 2005 seuran omistajat siirsivät joukkueen Mytištšiin ja samalla joukkueen uudeksi nimeksi tuli *Himik Moskovan alue*. Vuonna 2008 seura otti käyttöön nykyisen nimensä.

Himik Voskresensk on nykyään vuonna 2009 perustetun junioriseuran nimi. Alkuperäinen Himik Voskresensk tunnettiin erityisesti poikkeuksellisen laadukkaasta juniorityöstään, pienen teollisuuspaikkakunnan seuran kasvatteihin lukeutuivat muun muassa Igor Larionov, Valeri Kamenski, Vjatšeslav Kozlov, Andrei Markov, Sergei Mozjakin, Sergei Berezin, Valeri Zelepukin sekä Dmitri Kvartalnov.

## Saavutukset
*Pajulahti Cupin voitto: 2007
*Neuvostoliiton mestaruussarja:  Hopeaa: 1989  Pronssia: 1965, 1970, 1984, 1990

## Joukkue
Joukkueen runko siirtyi kaudeksi 2015–2016 sarjaan palanneelle Moskovan Spartakille.

## Lähteet

## Aiheesta muualla
* Seuran virallinen sivusto   (atlant-mo.ru)
* Eurohockey.net
Arto Hiltunen

**Arto Kalevi Hiltunen** (s. 17. tammikuuta 1958 Kajaani) on suomalainen elinkeinovaikuttaja. Hän toimi S-ryhmässä vuodesta 1980 vuoteen 2010. Vuosina 1998–2003 hän oli toimitusjohtajana Helsingin Osuuskaupassa ja vuosina 2004–2007 HOK-Elannossa. Lisäksi hän oli Suomen Osuuskauppojen Keskuskunnan (SOK) pääjohtajana vuosina 2007–2010. Vuonna 2010 Hiltunen aloitti Suomen Kaupan Liiton hallituksen puheenjohtajana.

Hiltunen on ollut vuodesta 2011 Itellan hallituksen puheenjohtaja. Aalto-yliopisto nimitti Hiltusen kunniatohtoriksi keväällä 2011.

Koulutukseltaan Hiltunen on ekonomi Helsingin kauppakorkeakoulusta vuodelta 1979.

## Teokset
* 

## Lähteet
World Series of Poker 1979

**[[World Series of Poker]] [[1979]]** oli historiansa kymmenes. Kauden aikana järjestettiin 12 turnausta, mestaruusturnaus mukaan lukien. Mestaruusturnauksen voitti Hal Fowler jolle voitto oli ensimmäinen. Fowler oli samalla WSOP:n historian ensimmäinen, joka ei ollut mestaruusturnausta voittaessaan lajin ammattilainen.

## Turnaukset

## Mestaruusturnaus
### Finaali

### Muita pelaajia

## Lähteet
*http://pokerdb.thehendonmob.com/event.php?a=r&n=8136
Chydenius

**Chydenius** on suomalainen sivistys- ja pappissuku. Suku on lähtöisin Turun läänin Uudeltakirkon eli nykyisen Kalannin kunnan Kytämäen kylästä, joka nimestä suvun latinankielinen nimikin on johdettu. Suvun kantaisä oli talonpoikaistaustainen Rymättylän kirkkoherra Anders Chydenius (k. 1711), jonka poika Jakob Chydenius (1703–1766) oli Kokkolan kirkkoherra Pohjanmaalla. Hänen poikansa oli suvun tunnetuin edustaja, Anders Chydenius, mutta suku jatkui tämän nuoremmasta veljestä, Vaasan ja Mustasaaren kirkkoherra Jakob Chydeniuksesta (1732–1809).

## Suvun jäseniä
;Aikajärjestyksessä
*Samuel Chydenius (1727–1757), luonnontieteilijä, keksijä, Jakob Chydeniuksen (vanhemman) poika
*Anders Chydenius (1729–1803), valistusajattelija, pappi ja poliitikko, Jakob Chydeniuksen (vanhemman) poika
*Anders Johan Chydenius (1795–1865), yleisen revisio-oikeuden ylikomissaari, Jakob Chydeniuksen (nuoremman) poika
*Sofie Chydenius (1811–1886), kirjapainon johtaja, Anders Johan Chydeniuksen puoliso
*Frans Jakob Chydenius (1828–1866), runoilija ja pappi
*Anders Herman Chydenius (1833–1896), lehtimies ja poliitikko, Anders Johan ja Sofie Chydeniuksen poika
*Jakob Karl Emil Chydenius (1833–1864), fyysikko ja tutkimusmatkailija, Anders Johan Chydeniuksen veljenpoika
*Johan Jakob Chydenius (1836–1890), kemisti, professori, Anders Johan ja Sofie Chydeniuksen poika
*Emilia Chydenius (1844–1905), kirjapainon johtaja, Anders Johan ja Sofie Chydeniuksen tytär
*Wilhelm Chydenius (1863–1926), oikeustieteilijä, Johan Jakob Chydeniuksen poika
*Kaj Chydenius (1939–2024), muusikko, säveltäjä
*Jussi Chydenius (s. 1972), muusikko, säveltäjä, Kaj Chydeniuksen poika
*Kalle Chydenius (s. 1970), muusikko, näyttelijä, Kaj Chydeniuksen poika
*Nina Chydenius (s. 1990), kestävyysjuoksija

;Aakkosjärjestyksessä
*Anders Chydenius (1729–1803), valistusajattelija, pappi ja poliitikko, Jakob Chydeniuksen (vanhemman) poika
*Anders Herman Chydenius (1833–1896), lehtimies ja poliitikko, Anders Johan ja Sofie Chydeniuksen poika
*Anders Johan Chydenius (1795–1865), yleisen revisio-oikeuden ylikomissaari, Jakob Chydeniuksen (nuoremman) poika
*Emilia Chydenius (1844–1905), kirjapainon johtaja, Anders Johan ja Sofie Chydeniuksen tytär
*Frans Jakob Chydenius (1828–1866), runoilija ja pappi
*Jakob Karl Emil Chydenius (1833–1864), fyysikko ja tutkimusmatkailija, Anders Johan Chydeniuksen veljenpoika
*Johan Jakob Chydenius (1836–1890), kemisti, professori, Anders Johan ja Sofie Chydeniuksen poika
*Jussi Chydenius (s. 1972), muusikko, säveltäjä, Kaj Chydeniuksen poika
*Kaj Chydenius (1939–2024), muusikko, säveltäjä
*Kalle Chydenius (s. 1970), muusikko, näyttelijä, Kaj Chydeniuksen poika
*Nina Chydenius (s. 1990), kestävyysjuoksija
*Samuel Chydenius (1727–1757), luonnontieteilijä, keksijä, Jakob Chydeniuksen (vanhemman) poika
*Sofie Chydenius (1811–1886), kirjapainon johtaja, Anders Johan Chydeniuksen puoliso
*Wilhelm Chydenius (1863–1926), oikeustieteilijä, Johan Jakob Chydeniuksen poika

## Lähteet
Osmo Kleemola

**Osmo Kleemola** (s. 3. toukokuuta 1983 Espoo) on suomalainen entinen jalkapalloilija. Hän oli pelipaikaltaan oikea laitapuolustaja.

Kausina 2006–2011 Kleemola pelasi FC Viikingeissä. Debyyttikaudellaan hän pelasi 25 ottelua alusta loppuun Ykkösessä ja oli tärkeässä roolissa Viikinkien liiganousun kannalta. Kleemola on pelannut aikaisemmin urallaan myös laitahyökkääjänä.

Vuoden 2011 päätteeksi lentäjäksi opiskellut Kleemola päätti uransa Viikingeissä ja päätti uransa Kolmosen SexyPöxyissä pelatun kauden jälkeen.
Päämääränä kuu

**Päämääränä kuu** () on 16. Hergén piirtämä ja käsikirjoittama Tintti-sarjakuva-albumi. Se alkoi ilmestyä ranskankielisenä jatkosarjana belgialaisessa *Tintin*-lehdessä vuonna 1950. Vuonna 1953 se julkaistiin sarjakuva-albumina. Suomessa Otava julkaisi albumin *Tintin seikkailut* -sarjan 14. osana vuonna 1975. Sen suomensivat Heikki ja Soile Kaukoranta. 

## Juoni
Tintti ja kapteeni Haddock saavat professori Tuhatkaunolta kutsun Syldaviaan. Perillä erikoisturvayksikkö "ZEPO" saattaa heidät Sprodjin Atomitutkimuskeskukseen, jota johtaa herra Baxter. Tuhatkaunon avustajana oli toiminut keskuksessa työskentelevä Frank Wolff. Tuhatkauno paljastaa, että Syldaviasta oli löydetty rikas uraaniesiintymä, ja tämän vuoksi eri tiedemiehiä Syldavian ulkopuolelta oli kutsuttu edesauttamaan sen hyödyntämistä. Hänen suunnittelemaansa ydinrakettimoottoria aiottiin käyttää avaruusraketissa, jolla voitaisiin lentää kuuhun.

Eräänä yönä alueelle lentää lentokone, josta hyppää laskuvarjoilla kolme miestä. Etsiväkaksikko Dupont ja Dupond sotketaan aluksi heihin. Tintti ja Haddock joutuvat keskuksen lähialuetta tutkiessaan hyökkäyksen kohteeksi ja laskuvarjohyppääjien kuulustelun myötä ilmenee, että nimetön ulkovalta pyrki varastamaan tietoja raketista. Kun raketin prototyyppi "X-FLR6" lähetetään kuvaamaan Kuun Maahan näkymätöntä puolta, sen tullessa takaisin kohti Maata ulkovalta onnistuu kaappaamaan raketin radio-ohjauksen. Tintin neuvosta keskus päättää tuhota raketin. Mutta tämän myötä ilmenee, että joku keskuksen työntekijöistä on vakooja.

Kuumatkaa valmistellessa Haddock tulee avaruuspuvun testauksen aikana kutsuneeksi Tuhatkaunoa "haihattelijaksi", mistä raivostuneena Tuhatkauno turvallisuusmääräyksiä rikkoen näyttää hänelle ja Tintille itse varsinaisen kuuraketin. Pudotessaan tikkailta Tuhatkauno menettää muistinsa, mutta Haddockin kutsuttua häntä uudestaan "haihattelijaksi" hänen muistinsa palaa.

Kuuraketti saadaan valmiiksi, ja 3. kesäkuuta 1952 kello 1.34 raketti lähtee Kuuta kohti mukanaan Tintti, Milou, Haddock, Tuhatkauno ja Wolff. Kertomus jatkuu albumissa *[[Tintti kuun kamaralla]]*.

## Lähteet
The Grateful Dead (albumi)

**The Grateful Dead** on yhdysvaltalaisen Grateful Dead -yhtyeen ensimmäinen studioalbumi.

## Kappaleet

#The Golden Road (To Unlimited Devotion) – 2:04
#Beat It on Down the Line – 2:27
#Good Morning Little School Girl – 5:56
#Cold Rain and Snow – 2:25
#Sitting on Top of the World – 2:01
#Cream Puff War – 3:18
#(Walk Me Out in the) Morning Dew – 5:00
#New, New Minglewood Blues – 2:31
#Viola Lee Blues – 10:01
Mukhabarat

**Irakin tiedustelupalvelu** (arab. جهاز المخابرات العامة العراقية, *Jihāz al-Mukhābarāt al-ʿEiraqii*) (engl. *Iraqi Intelligence Service, lyh. IIS*) eli lyhyemmin **Mukhabarat** (, "tiedustelu") oli 8 000 miehen virasto, joka toimi Saddam Husseinin Irakin tärkeimpänä siviilitiedustelu- ja turvallisuusvirastona. Mukhabarat vastasi Yhdysvaltain keskustiedustelupalvelua (CIA)  

Irakin tiedustelupalvelu (IIS) keskittyi ensisijaisesti kansallisen turvallisuuden edistämiseen keräämällä ja analysoimalla tiedustelutietoja ympäri maailmaa sekä analysoimalla ja kehittämällä tiedustelu- ja vastavakoilujärjestelmiä kansallisen turvallisuuden, salaisten ja peiteoperaatioiden, kapinoiden torjunnan, vastavakoilun, vallankumouksellisen toiminnan, siviiliturvallisuusverkoston luomisen, johdon suojelun (erityisesti IIS:n korkeiden virkamiesten ja vierailevien arvohenkilöiden) sekä psykologisen sodankäynnin operaatioiden, poliittisen sodankäynnin kohdemaita vastaan, epäsäännöllisten sodankäyntioperaatioiden tukemisen, hallituksen kanssa eri mieltä olevien valvonnan ja tukahduttamisen sekä kansallisen turvallisuuden uhka-arvioinnin osalta. IIS suoritti myös monia toimia Irakin sisällä salaisena poliisiorganisaationa.

Mukhabaratin edeltäjän, *Jihaz al Khas*in, joka vastasi Irakin tiedustelusta ja sisäisestä turvallisuudesta, johtoon nimitettiin 1960-luvun puolessa välissä Saddam Hussein. Baath-puolueen syrjäytettyä Irakin hallitsijan 17. heinäkuuta 1968, Saddam alkoi laajentaa *Jihaz al Khas*ia, kunnes 1973 epäonnistuneen vallankaappausyrityksen jälkeen se muutettiin *Da'irat al Mukhabarat al Amah*iksi.

Mukhabarat koostui kahdesta pääosastosta, jotka kattoivat sisäisen ja ulkoisen tiedustelun. Persianlahden sodan jälkeen ulkoisesta tiedustelusta vastaavan osaston koko kutistui alle puoleen ennen sotaa edeltävästä vahvuudestaan, kun taas sisäisen tiedustelun osaston koko kasvoi.

Tärkein osasto oli "Osasto 4": Salainen tiedustelupalvelu. Salainen palvelu sai tehtäväkseen soluttautua sekä ulkomaisiin, että kotimaisiin hallituksiin, ammattiliittoihin, suurlähetystöihin ja oppositioryhmiin. IIS teki usein tiivistä yhteistyötä Irakin yleisen turvallisuuden pääosaston (Yhdysvaltain liittovaltion poliisi (FBI) Irakin vastine) kanssa kotimaassa tehdessään toimia.

IIS on väitetysti vastuussa monista salamurhista ulkomailla. Näitä ovat muun muassa entinen Irakin pääministeri Abdul Razzaq an-Naif Lontoossa (10. heinäkuuta 1978), Salih Mahdi Ammash Helsingissä (30. tammikuuta 1985) ja Sheikh Talib al-Suhail al-Tamimi Beirutissa (huhtikuu 1994) ja tohtori Ayad Habashi Roomassa (lokakuu 1986) sekä presidentti George H. W. Bushin, Kuwaitin emiiri Jaber Al-Ahmad Al-Sabahin ja entisen Irakin pääministerin Ayad Allawin salamurhayritykset.

## Pääjohtajat
* Barzan Ibrahim al-Tikriti (1975–?)
* Fadhil al-Barak (1984–1989)
* Sabawi Ibrahim al-Tikriti (1989–1995)
* Ali Hasan al-Majid (1995–2003)

## Lähteet

## Aiheesta muualla
* Irakin tiedustelupalvelu
* Jihaz al-Mukhabarat al-Amma
Walt Disney Motion Pictures Group

**Walt Disney Motion Pictures Group** (ent. Buena Vista Motion Pictures Group) on joukko The Walt Disney Companyn tytärstudioita. 

Siihen kuuluvat:
*Walt Disney Pictures
*Touchstone Pictures
*Hollywood Pictures
*Pixar Animation Studios

Yrityksen vanha nimi Buena Vista tulee vanhemmasta yrityksestä Buena Vista Distribution, jonka Walt Disney perusti jaellakseen elokuviaan vuonna 1955. Nimi tuli kadusta *South Buena Vista Street*, joka sijaitsee Burbankissa Kaliforniassa ja jolla Walt Disneyn studiot edelleen sijaitsevat.

Vuonna 2003 Walt Disney Pictures nousi uutisotsikoihin julkaistuaan ensimmäisen K-13-elokuvansa: *[[Pirates of the Caribbean: Mustan helmen kirous]]*. Vaikka Touchstone ja muut Disneyn omistamat studiot ovat tuottaneet alaikäisiltä kiellettyjä elokuvia, Walt Disney Pictures oli siihen asti pitäytynyt koko perheen elokuvissa.

## Aiheesta muualla
* Disney Online - The Walt Disney Company
Kettu ja pihlajanmarjat

**Kettu ja pihlajanmarjat**, alun perin **Kettu ja viinirypäleet**, on yksi Aisopoksen faabeleista eli eläinsaduista. Siitä on lähtöisin ilmaisu ”happamia, sanoi kettu pihlajanmarjoista”. Faabelin numero Perryn indeksissä on 15.

Tarina on seuraava: ”Kettu löysi pihlajapuun, ja halusi syödä marjoja. Hän yritti napata niitä puusta, mutta ne ovat liian korkealla. Jonkin aikaa turhaan yritettyään kettu totesi: ”Ne ovat kuitenkin happamia”, ja lähti murheissaan pois. Tarinan opetus on, että ihmiset tapaavat haukkua sellaisia asioita, joita he eivät saa.”

Suomessa tarina kertoo pihlajasta, jonka marjat ovat joka tapauksessa happaman makuisia, mutta tarinan alkuperäinen kreikkalainen, Aisopoksen nimiin laitettu versio kertoo viinirypäleistä () ottamatta kantaa niiden makuun. Useimmissa länsimaisissa käännöksissä puhutaan happamista marjoista, mikä tullee Phaedruksen latinankielisestä lisäyksestä. Alkuperäisessä sadussa kettu sanoo ”nehän ovat raakileita” ().
__NOTOC__
## Katso myös

* Kognitiivinen dissonanssi
* Pitäkää tunkkinne!

## Lähteet

## Kirjallisuutta

* 

## Aiheesta muualla

*Aisopoksen '''Kettu ja viinirypäleet''' suomen kielellä
Jay and Silent Bob Strike Back

**Jay and Silent Bob Strike Back** (televisioesityksessä käytetty nimeä *Jay ja Silent Bob iskevät takaisin*) on vuonna 2001 ensi-iltansa saanut yhdysvaltalainen komedia, jonka ohjasi toista pääosaa näyttelevä Kevin Smith. Se on Smithin viides kuvitteelliseen View Askewniverse -universumiin sijoittuva elokuva.

Vuonna 2019 julkaistiin *[[Jay and Silent Bob Reboot]]* -elokuva, jossa hahmot seikkailevat comic con -messuilla ja yrittävät estää sarjakuvan ja elokuvan reboottia.

## Juoni

Elokuva kertoo kahdesta ruohoa rakastavasta älykääpiöstä, jotka norkoilevat päivästä toiseen pienen newjerseyläisen lähikaupan edustalla. Ennen pitkää heidät häädetään lähestymiskiellon voimin ja he saavat piakkoin tietää, että heistä on tehty sarjakuva, jonka pohjalta tehdään vielä elokuva. *Jay* (Jason Mewes) ja *Silent Bob* (Kevin Smith) lähtevät Hollywoodiin estämään elokuvan tekoa. Matkalla Jay tapaa kauniin *Justice*n (Shannon Elizabeth), joka ystävättärineen paljastuu jalokivivarkaaksi. 

Justicen ja hänen naiskoplansa harhauttamat kaverukset varastavat koe-eläinlaboratoriosta oranki Suzannen ja joutuvat ääliömäisen villieläin-sheriffi *Willenholly*n (Will Ferrell) jahtaamaksi. Jalokivivarkaiksi lavastetut Jay ja Silent Bob pääsevät lopulta Hollywoodiin Miramaxin studiolle, jossa Bluntman & Chronic -elokuvaa kuvataan. He päätyvät sattuman kautta roolihahmojensa asuihin ja siten elokuvaan. Studiolle saapuvat myös Justicen petetyt  rikoskumppanit sekä sheriffi Willenholly ja suuri lopputaistelu on valmis.

Loppukahakan jälkeen Jay ja Silent Bob puhdistavat nimensä katumapäälle tulleen ja timantit palauttaneen Justicen avulla, pelastavat Suzannen eläimiä elokuviin välittävältä toimistolta sekä keräävät valmistuneen elokuvan rojaltit. Jay ja Silent Bob matkustavat tuloillaan ympäri maailmaa etsimässä Internetissä murska-arvosteluja kirjoittaneita ihmisiä. Negatiivista kritiikkiä antaneet, yhtä lailla pikkupojat kuin papitkin, joutuvat Jayn ja Silent Bobin pahoinpitelemäksi.

## Lähteet
Accelerando

**Accelerando** tarkoittaa seuraavia asioita:

* accelerando, musiikkitermi, joka tarkoittaa *kiihdyttäen*
* *[[Accelerando (romaani)|Accelerando]]*, Charles Strossin romaani.
Olavi Hänninen

**Mauno Olavi Hänninen** (18. elokuuta 1929 Helsinki – 12. heinäkuuta 1989 Helsinki) oli suomalainen poliitikko, joka toimi Demokraattisen nuorison maailmanliiton varapuheenjohtajana, Suomen kommunistisen puolueen varapuheenjohtajana (1971–1981), sisäasiainministerinä (1975–1976) ja SAK:n toisena puheenjohtajana (1976–1987).

Olavi "Ola" Hänninen aloitti poliittisen uransa jo nuorena liittymällä SKP:hen 1945. Hän kävi Sirola-opiston 18-vuotiaana ja toimi sen jälkeen viitisentoista vuotta Suomen demokraattisen nuorisoliiton eri tehtävissä. 1960-luvun puolivälissä Hänninen sai kutsun koulutukseen Moskovaan. Suomeen paluun jälkeen hänet valittiin  1966, kun Olavi J. Laine jätti tehtävän tälle tultuaan valituksi eduskuntaan.

Hänninen lukeutui SKP:ssa puolueen uudistajiin ja 1970-luvulla hän oli puoluejohdossa yksi niistä enemmistöläisistä, jotka vastustivat "taistolaista" oppositiota aktiivisimmin. 26. marraskuuta 1971 Hänninen valittiin SKP:n varapuheenjohtajaksi Erkki Salomaan tilalle. Hänninen oli myös Suomen kansan demokraattisen liiton valinta Miettusen hätätilahallituksen "asuntoministeriksi" 1975. Ministerin ura kuitenkin päättyi jo kesällä 1976, kun Hänninen siirtyi SAK:n kakkosjohtajaksi. Hänninen kuului SKP:n poliittiseen toimikuntaan vuoden 1969 edustajakokouksesta 1980-luvun puoleenväliin.

## Lähteet

## Kirjallisuutta
*
Taha Yasin Ramadan

**Taha Yasin Ramadan** () (1938 Mosul, Irak – 20. maaliskuuta 2007) oli Irakin varapresidentti maaliskuusta 1991 lähtien aina Saddam Husseinin hallinnon kaatumiseen saakka toukokuussa 2003.

Ramadan toimi pankkivirkailijana ennen siirtymistään upseeriksi. Tuolloin vielä kiellettyyn Baath-puolueeseen hän liittyi 1956. Ramadan oli mukana Baath-puoleen suorittamassa onnistuneessa vallankaappauksessa 1968 ja liittyi vallankumousneuvostoon välittömästi tämän jälkeen. Hän johti myös puolisotilaallista Irakin kansanarmeijaa aina sen hajottamiseen saakka saatuaan nimityksen varapresidentiksi. Muun johdon tapaan hän oli muslimi.

Irakin sodan jälkeen Ramadan onnistui piileskelemään etsijöiltään 19. elokuuta 2003 saakka, jolloin Kurdistanin isänmaallisen liiton () taistelijat pidättivät hänet Mosulissa ja luovuttivat Yhdysvaltojen joukoille. Yhdysvallat puolestaan luovutti hänet edelleen Irakin väliaikaishallinnon tuomittavaksi 30. kesäkuuta 2004 osallisuudestaan vuonna 1982 tapahtuneeseen al-Dujailin šiiakylän hävittämiseen ja 148 kyläläisen teloittamiseen. 

Ramadan tuomittiin 5. marraskuuta 2006 elinkautiseen vankeuteen, mutta 26. joulukuuta 2006 vetoomustuomioistuin palautti asian uudelleenkäsiteltäväksi korkeimpaan oikeuteen pitäen rangaistusta liian lievänä. Irakin korkein oikeus tuomitsi 12. tammikuuta 2007 Ramadanin hirtettäväksi rikoksista ihmisyyttä vastaan. 15. maaliskuuta vetoomustuomioistuin vahvisti kuolemantuomion. Ramadan hirtettiin ennen aamunkoittoa 20. maaliskuuta 2007 ja haudattiin vuorokauden kuluessa lähelle Saddam Husseinin hautapaikkaa Tikritiin. 

Yhdysvaltojen Irakin sodan aikana julkaisemissa etsintäkuulutuspelikorteissa Taha Yasin Ramadan edusti ruutukymppiä eli oli sijalla 20.

## Aiheesta muualla
* HS:n uutinen 'Irakin ex-varapresidentti teloitetaan' 
* Irakin oikeudenkäyntien yhteenvetoja
* Irakin entinen varapresidentti sai hirttotuomion
Gheorghe Popescu

**Gheorghe Popescu** (s. 9. joulukuuta 1967 Calafat) on romanialainen jalkapalloilija, joka pelasi puolustajana ja lukeutui maansa merkittävimpiin pelaajiin 1990-luvulla.

Seuratasolla Popescu edusti uransa aikana lukuisia seuroja. Vuosina 1985–1990 hän pelasi Universitatea Craiovassa viettäen osan kaudesta 1987-88 Steaua Bukarestissa. Vuosina 1990–1994 hän edusti hollantilaista PSV Eindhovenia ennen siirtymistään Englantiin Tottenhamiin, missä hän pelasi yhden kauden. Vuosina 1995–1997 hän pelasi kahden kauden ajan FC Barcelonassa ja voitti seuran kapteenina Cup-voittajien Cupin vuonna 1997. Saman vuoden kesäkuussa hän siirtyi Turkkiin Galatasarayhin neljän kauden ajaksi. Galatasarayssa hän voitti kaudella 2000 UEFA Cupin ammuttuaan loppuottelussa ratkaisevan rangaistuspotkun vastustaja Arsenalin verkkoon. Saman vuoden syksyllä hän voitti seurassa myös UEFA Super Cupin, ja eteni seuraavalla kaudella Mestarien liigan puolivälieriin. Popescu pelasi urallaan vielä Leccessä (2001-02), Dinamo Bukarestissa (2002) sekä Hannover 96:ssa (2003).

Popescu teki mittavan uran myös Romanian maajoukkueessa ja on vuoden 2018 lopulla yhä 115 maaottelullaan kolmanneksi eniten maaotteluita pelannut romanialainen. Hän edusti maataan kolmissa MM-kisoissa (1990, 1994 ja 1998) sekä kaksissa EM-kisoissa  (1996 ja 2000). Hän teki maajoukkueurallaan 16 maalia.

Popescu on valittu Romanian vuoden jalkapalloilijaksi vuosina 1989, 1990, 1991, 1992, 1995 ja 1996.

## Lähteet